मान्नाद्वारा प्राप्त पुरस्कार र नामाङ्कनहरूको सूची
सैयद मोहाम्मद आसलाम तालुकदार (मान्ना नामले परिचित, जन्म: १४ अप्रिल १९६४ - मृत्यु:१७ फेब्रुअरी २००६) एक प्रख्यात बङ्गलादेश चलचित्र अभिनेता तथा निर्माता थिए। बङ्गलादेश चलचित्रमा मुख्य रूपमा नायकको भूमिका निर्वाह गरेका मान्नाले थुप्रै सफल चलचित्रहरूमा काम गरेका थिए भने २६ वर्षको चलचित्र कार्यकालमा उनले व्यापक सफलता प्राप्त गरेका थिए। उनले थुप्रै सफल चलचित्रहरूमा काग गरेका कारण ढालिउडमा (बङ्गलादेशी चलचित्र उद्योग) उनी महानायकको रूपमा पनि परिचित थिए। ढालिउड चलचित्रमा लामो समयदेखि मान्ना लोकप्रियताको हिसाबले राजा राज्जाक पछि शीर्ष स्थानमा रहन सफल भएका थिए। मान्नाद्वारा अभिनित आम्माजान नाम चलचित्र बङ्गलादेशी चलचित्रको इतिहासमै सबैभन्दा सफल र लोकप्रिय चलचित्र बन्न सफल भएको थियो। उनले वीर सैनिक नामक एक चलचित्रमा उत्कृष्ट प्रदर्शन गरेका कारण उनले सर्वश्रेष्ठ अभिनेताको विधामा राष्ट्रिय चलचित्र पुरस्कार र आम्माजान चलचित्रका लागि उत्कृष्ट अभिनेता विधामा मेरिल प्रोथोम आलो पुरस्कार प्राप्त गरेका थिए।

उनी आठपटक मेरिल प्रोथोम आलो पुरस्कार अन्तर्गत विभिन्न विधामा मनोनीत भएका थिए भने उनले तीन पटक यस पुरस्कार जित्न सफल भएका थिए र यसबाहेक उनले बेश कयेकबार बाचसास पुरस्कार पनि जित्न सफल भएका थिए। उनीद्वारा अभिनय केही उत्कृष्ट चलचित्रहरू: त्रास, दाङ्गा, कासेम मालार प्रेम, लुटतराज तेजी, आम्माजान, शान्त केनो मास्तान, कष्टो, वर्तमान, आब्बनजान, स्वामी स्त्रीर जुद्ध, वीर सैनिक, सिटि टेरर, मिनिस्टर, दुई बधु एक स्वामी, पिता मातार आमानत, अबुझ शिशु, साजघोर, उत्तरेर खेप, मायेर मर्जादा ओ काबुलिवत आदि छन्।

पुरस्कार तथा सम्मानहरू 

राष्ट्रिय चलचित्र पुरस्कार

मान्ना धेरै राष्ट्रिय चलचित्र पुरस्कारका लागि मनोनयनमा परेका थिए भने उनले एकपटक यस पुरस्कार जित्न सफल भएका थिए।

मेरिल-प्रथोम आलो पुरस्कार

मान्ना सर्वश्रेष्ठ अभिनेता विधामा ८ पटक मेरिल प्रथोम आलो पुरस्कारको मनोनीत भएका छन् भने उनले तीनपटक यस पुरस्कार जित्न सफल भएका थिए।

बचसास पुरस्कार

उनी कयौँपटक बाचसास पुरस्कारका लागि मनोनीत भएका थिए भने उनले चारपटक श्रेष्ठ अभिनेता विधामा यस पुरस्कार प्राप्त गरेका थिए र बङ्गलादेशी चलचित्रको ठूलो योगदान पुर्‍याएका कारण चलचित्रको विषेश योगदान पुरस्कार मृत्यु पश्चात् प्राप्त गरेका थिए।

अन्य पुरस्कार तथा सम्मान 
एसियान जार्नालिस्ट हिउम्यान राइट्स एन्ड कालचाराल फाउन्डेशन
 विजयी: एजाहिकाफ प्रस्तुति पुरस्कार २०१६ (मृत्यु पश्चात्)

थप  
मान्नाको बङ्गलादेश चलचित्रमा अतुलनीय योगदानलाई लिएर बङ्गलादेश चलचित्र विकास सङ्घको डिजिटल प्रविधि श्रव्य दृश्य सम्पादन, कलर ग्रेडिङ र विभिन्न भाषामा छायाङ्कन गर्ने स्टुडियोलाई मन्ना डिजिटल कम्प्लेक्स नाम राखिएको छ।।

सन्दर्भ सामग्रीहरू

बाह्य कडीहरू
 

२०औँ शताब्दीका बङ्गलादेश अभिनेताहरू
टाङ्गाइल जिल्लाका व्यक्तिहरू
बङ्गलादेशी चलचित्र अभिनेता
बङ्गलादेशी चलचित्र निर्माता
श्रेष्ठ अभिनेता विधामा राष्ट्रिय चलचित्र पुरस्कार (बङ्गलादेश) विजेताहरू
बाचसास पुरस्कार विजेताहरू
मेरिल-प्रथोम आलो पुरस्कार विजेताहरू